yáddevā ákurvannidaṃ nvìmaṃ sá pāpmā nópayatate yattvètátkaróti yáddevā ákurvaṃstátkaravāṇītyátho yá evá pāpmā yáḥ sapátnastámetā́bhirápahate tadyádetā́bhiḥ pāpmā́naṃ sapátnamapahate tásmādetā́ asapatnā́ḥ sarváta úpadadhāti sarváta evaìtátpāpmā́naṃ sapátnamápahate parārdha úpadadhāti sárvasmādevaìtádātmánaḥ pāpmā́naṃ sapátnamápahate